LUISTER: Wanneer gaan die koningin haar stilte oor COVID-19 verbreek? | Netwerk24
'n Kasteel is 'n plek van veiligheid, en daarom is dit gerusstellend, as 'n mens enigsins die woord in die korona-pandemie kan gebruik, om te weet dat sowel koningin Elizabeth as prins Philip veilig in Windsor-kasteel is.
Tog, met die nuus dat die Britse troonopvolger, prins Charles, die hoogs aansteeklike koronavirussiekte het, is die kommer daar oor of Brittanje se langsregerende monarg by haar seun kon aangesteek het.
Kommer oor die koningin het onmiddellik by my opgevlam, maar Clarence House se verklaring was skaars op die nuusleser se lessenaar, toe laat weet Buckingham-paleis dat alles in die haak is met die koningin. En die wonderlike sin: Geen verdere kommentaar nie. Met ander woorde: Julle kan bespiegel, maar ons as die paleis rep nie verder 'n woord nie. The Queen has spoken!